সবচেয়ে মজার বিষয় এই বাংলায় মুসলিম লীগের বিজয়ে যেসব নেতাদের অবদান ছিলো তারাই পাকিস্তান নামক রাষ্ট্রটি সৃষ্টির অব্যাহতি পরেই পাকিস্তান শাসক গোষ্ঠীর কাছে অপাংক্তেয় হয়ে গেলো। এই পাকিস্তানী শাসক বৃন্দ আগে থেকেই বুঝতে পেরেছিলেন অবিভক্ত ভারতে তাঁরা কোনদিন ক্ষমতার কেন্দবিন্দুতে পৌছাতে পারবেন না। ভারতের অমুসলিম পুঁজির কাছে মুসলিম পুঁজি কোনদিনই মাথা উচু করে দাঁড়াতে পারবে না। আর সেকারণেই এক অদ্ভুত ভাগাভাগির মাধ্যমে ভারতকে ভাগ করে নিজেদের স্বার্থকে নিশ্চিত করেছে। অপরপক্ষে পূর্ব বাংলার সম্পদে গড়ে উঠা কোলকাতাকে ভারতের হাতে তুলে দিতেও সেই পাকিস্তানী শাসক গোষ্ঠী কোন কৃপণতা দেখান নাই। এমতাবস্থায় পাকিস্তানী শাসক গোষ্টী ৪৮ সালেই নিজেদের খোলস খুলে তাদের উদ্যেশ্য পরিস্কার করে ফেলে। তৎকালীন পূর্ব পাকিস্তান এবং পশ্চিম পাকিস্তানী জনগোষ্ঠীর কারোরই ভাষা উর্দু না হওয়া সত্বেও বিহার অঞ্চলের ভাষাকে পাকিস্তানের রাষ্ট্র ভাষা হিসেবে ঘোষনা করার দুরভিসন্ধি আসলে সাধারনকে শোষণ করার মানসিকতা থেকেই এসেছিলো।